Χειμάρρα (πλοίο)

Το **Ε/Γ ''Χειμάρρα*** ήταν ένα επιβατηγό ατμόπλοιο που εκτελούσε τη διαδρομή [[Πειραιάς|Πειραιά]] - [[Θεσσαλονίκης]]. Το πλοίο προσέκρουσε σε ύφαλο και βυθίστηκε στις 19 Ιανουαρίου 1947 στον [[Νότιος Ευβοϊκός κόλπος|Ευβοϊκό κόλπο]], παρασύροντας στο θάνατο περίπου 400 ανθρώπους. Είναι το πιο πολύνεκρο ναυτικό ατύχημα στην Ελλάδα.

==Γενικά στοιχεία==

Το πλοίο κατασκευάστηκε το 1905 ως *'SS *Hertha*** ([[:de:Hertha (Schiff, 1905)|de]]) στο ναυπηγείο [[:en:Oderwerke|Stettiner Oderwerke]] του [[Στσέτσιν]] της [[Πομερανία]]ς. Είχε συνολικό μήκος 76 μέτρων, πλάτος 10 μ., χωρητικότητα 1,221 τόνων και ταχύτητα 16 κόμβων. Χρησιμοποιήθηκε αρχικά για τη μεταφορά ταχυδρομείου και μετά το 1914 ως νοσοκομειακό και ναρκοθετικό πλοίο στην υπηρεσία του [[Γερμανικό Αυτοκρατορικό Ναυτικό|Γερμανικού Αυτοκρατορικού Ναυτικού]]. Το καλοκαίρι του 1946 μεταβιβάστηκε στο ελληνικό κράτος ως γερμανική πολεμική αποζημίωση του [[Β΄ Παγκόσμιος Πόλεμος|Β' Παγκοσμίου Πολέμου]] και μετονομάστηκε σε ***Χειμάρρα*** από την [[Χειμάρρα|ομώνυμη πόλη]] της [[Βόρεια Ήπειρος|Βορείου Ηπείρου]].

==Το ναυάγιο==
Στις 18 Ιανουαρίου 1947, το Χειμάρρα απέπλευσε από τη Θεσσαλονίκη προς τον Πειραιά με 86 άτομα πλήρωμα και περίπου 550 επιβάτες. Με τον [[Ελληνικός εμφύλιος πόλεμος (1946–1949)|εμφύλιο πόλεμο]] σε εξέλιξη, 36 από τους επιβάτες ήταν πολιτικοί κρατούμενοι καθ' οδόν προς την εξορία. Λόγω των δυσμενών καιρικών συνθηκών, ο καπετάνιος Σπυρίδωνας Μπιλλίνης αποφάσισε να χαράξει πορεία μέσω του Ευβοϊκού Κόλπου και να αποφύγει το επικίνδυνο ακρωτήριο [[Καφηρέας|Καφηρέα]] (''Κάβο Ντόρο'') στο νοτιοανατολικό άκρο της [[Εύβοια]]ς. Μετά από μια ενδιάμεση στάση στη [[Χαλκίδα]] όπου αποβίβασε 10 επιβάτες, το πλοίο ξεκίνησε ξανά στις 01.30 π.μ. Περίπου στις 4:00 π.μ. της 19ης Ιανουαρίου 1947, και ενώ έπλεε στον [[Νότιος Ευβοϊκός κόλπος|Νότιο Ευβοϊκό κόλπο]] μέσα σε ομίχλη, το πλοίο προσέκρουσε σε ύφαλο κοντά στις νησίδες Βερδούγια, μεταξύ [[Αγία Μαρίνα Γραμματικού Αττικής|Αγίας Μαρίνας]] και [[Νέα Στύρα|Νέων Στύρων]]. Η σύγκρουση προκάλεσε βλάβη του πηδαλίου και του ασυρμάτου καθώς και εισροή υδάτων.

Το Χειμάρρα βυθίστηκε μιάμιση ώρα μετά το ατύχημα, μόλις ένα μίλι από τη νησίδα [[Καβαλλιανή Ευβοίας|Καβαλλιανή]]. Ωστόσο, ο πανικός κατά την άτακτη εγκατάλειψη του σκάφους, σε συνδυασμό με τα ανεπαρκή σωστικά μέσα, τις χαμηλές θερμοκρασίες και τα ισχυρά θαλάσσια ρεύματα, οδήγησε σε απώλεια περίπου 400 ανθρώπων. Αρκετές πηγές αναφέρουν 383 θύματα, αλλά ο ακριβής αριθμός είναι άγνωστος καθώς ο αριθμός των επιβατών δεν επιβεβαιώθηκε.

Το ναυάγιο ανακαλύφθηκε το 1999 από την καταδυτική ομάδα που αποτελούσαν οι Αντώνης Γράφας, [[Αριστοτέλης Ζερβούδης]], Κώστας Θωκταρίδης και Βασίλης Λάμπρου.

==Επίλογος==
Οι πρώτες εκτιμήσεις απέδωσαν το ατύχημα σε σύγκρουση του σκάφους με [[Νάρκη θαλάσσης|θαλάσσια νάρκη]], ωστόσο δεν επιβεβαιώθηκαν. Οι έρευνες κατέληξαν στο συμπέρασμα ότι το πλοίο είχε παρεκκλίνει αρκετά μίλια από την πορεία του. Λόγω του μεγάλου αριθμού θυμάτων, το ατύχημα αποκλήθηκε ''Ελληνικός Τιτανικός''.

==Δείτε επίσης==
*[[Χειμάρρα]]
*[[(Ε/Γ-Ο/Γ) Εξπρές Σάμινα]]
*[[Ηράκλειον (Ε/Γ-Ο/Γ)|(Ε/Γ-Ο/Γ) Ηράκλειον]]

==Εξωτερικοί σύνδεσμοι==
*[http://efimeris.nlg.gr/ns/pdfwin_ftr.asp?c=64&pageid=2242&id=-1&s=0&STEMTYPE=0&CropPDF=0 ''Η τραγωδία της "Χειμάρρας"''], εφημερίδα **Ελευθερία''', 21 Ιανουαρίου 1947.

## Παραπομπές



Κατηγορία:Ναυάγια
Κατηγορία:Ναυτικά ατυχήματα στην Ελλάδα
Κατηγορία:Επιβατηγά πλοία της Ελλάδας